open-index/open-wikipedia-markdown huggingface dataset:
Hjelledalen

**Hjelledalen** on Strynin kunnassa, Sognin ja Fjordanen läänissä, Norjassa sijaitseva laakso.

## Maantiede
Hjelledalen on U-laakso, jollaisia aikanaan levinneet laaksojäätiköt ovat jättäneet jälkeensä. Useat laaksoa ympäröivät vuorenhuiput yltävät noin 1&nbsp;400 metristä lähes 1&nbsp;900 metrin korkeuteen asti merenpinnan tasosta. Laaksoon liittyy joitakin sivulaaksoja – Sunndalen, Skjerdingsdalen ja Grasdalen – ja päälaakso jatkuu korkeammalle itään Videdalenina.

### Jäätiköt
Laaksoa ympäröivillä ylängöillä ja vuorien lailla on joitakin jäätiköitä. Niistä huomattavimmat sijaitsevat Strynefjelletin, Sætrefjelletin ja Midtstolhyrnan yllä.

### Laakson vesi
Laakson pohjalla virtaa Hjelledøla-joki. Sen vesi laskee lännempänä sijaitsevaan Oppstrynsvatnet-järveen, josta edelleen länteen kohti Nordfjord-vuonoa. Vesi on peräisin sekä laaksoon liittyvistä sivulaaksoista – Sunndalenista, Skjerdingsdalenista, Grasdalenista ja Videdalenista – että laakson varrella olevilta vuorilta virtaavista vuoripuroista, jotka tulevat ylhäällä olevilta jäätiköiltä. Myös sivulaaksojen vedet ovat peräisin jäätiköiltä ja ylänköjärviltä.

## Liikenne
Laakson pohjalla kulkee Fv15-tie, joka ennen idempänä olevaa Strynefjelletin ylänkölaaksoa, Videdalenia, kääntyy tunneliin ja oikaisee näin väliin jäävien vuorten läpi Breiddalen laaksoon. Siellä tie tulee risteykseen, josta tie jatkuu joko itään kohti Grotlia ja Lomia tai kääntyy Fv63-tielle kohti Geirangeria ja pohjoista. Lännensuuntaan Hjelledalenissa kulkeva Fv15-tie jatkuu Strynsvatnet-järven rannalla olevan Hjellen kautta kohti Strynin keskuskylää. Laakson itäosassa Fv15-tie risteää myös Videdaleniin, Strynefjelletiin luo nousevalle vanhemmalle Fv258-tielle. Tien varrella on hotelli sekä ylempänä Strynefjellet Sommarski -laskettelukeskus. Tie johtaa edelleen kohti itää, missä se päättyy risteykseen Fv15-tien kanssa, Grotliin.

## Lähteet

## Aiheesta muualla
Mandingo

**Mandingo** on vuonna 1975 ensi-iltansa saanut draamaelokuva, joka perustuu Kyle Onstottin romaaniin. Elokuvan pääosissa nähdään James Mason, Susan George, Perry King, Lillian Hayman, Richard Ward, Brenda Sykes ja Ken Norton. Elokuvan on ohjannut Richard Fleischer.

Elokuva kertoo 1840-luvun Yhdysvaltojen etelävaltioissan sijaitsevan plantaasin valkoisten omistajien ja mustien orjien rotujenvälisistä suhteista.

## Vastaanotto
*Chicago Sun-Timesin* Roger Ebert kutsui elokuvaa ”sontaläjäksi” ja ”rasisisteksi roskaksi” ja antoi sille tähtien sijasta alaspäin näyttävän peukalon. *[[Video-opas|Video-oppaassa]]* vuodelta 1994 Kati Sinisalo kutsui elokuvaa ”härskiksi, väkivaltaiseksi kuvienromutukseksi”, jonka loppu on todella raaka. Hän antoi elokuvalle kolme tähteä viidestä, mikä vastaa sanallista arviota ”hyvä”.

*Mandingon* sanotaan olevan yksi Quentin Tarantinon suosikkielokuvista, josta hän otti vaikutteita omaan elokuvaansa *[[Django Unchained]]*.

*Mandingo* sai jatko-osan *[[Drum]]*, jota *Video-oppaan* Ilkka Jauhiainen piti ällöttävänä ja antoi sille kaksi tähteä viidestä.

## Lähteet

## Aiheesta muualla
*
*
Pasi Takki

**Pasi Antero Takki** (s. 3. huhtikuuta 1978 Taipalsaari) on suomalainen kolmiloikkaaja.

Takki saavutti kilpaurallaan neljä SM-mitalia. Hän voitti kaksi mitalia Kalevan kisoissa, hopeaa vuonna 2000 ja pronssia vuonna 1999, ja niin ikään kaksi mitalia sisäratojen Suomen-mestaruuskilpailuissa, pronssia vuosina 1999 ja 2003. Hän sijoittui kahdesti, vuosina 1999 ja 2000, viidennelle sijalle Suomi–Ruotsi-maaottelussa.

Takin kolmiloikkaennätys ulkoradoilta on tulos 15,79 metriä, jonka hän teki Seinäjoella järjestetyissä Kalevan kisoissa elokuussa 1999. Sisäradoilta hänen paras tuloksensa on 15,48 metriä, jonka hän teki Kuortaneella järjestetyissä sisäratojen Suomen-mestaruuskilpailuissa helmikuussa 2003. Hän edusti seuratasolla vuoteen 1994 asti Joutsenon Kullervoa ja vuodesta 1995 alkaen Lappeenrannan Urheilu-Miehiä. Hänen valmentajanaan toimi vuoteen 1999 asti Petri Ruotsalainen, vuoden 2000 Heikki Herva ja vuodesta 2001 Juha Isolehto.

## Lähteet
Virpi Augustin

**Virpi Orvokki Augustin** (**Augustin-Ritvala**;  19. syyskuuta 1942 Vihti – 23. helmikuuta 2025 Helsinki) oli suomalainen oopperalaulaja (draamallinen mezzosopraano).

## Ura ja henkilöhistoria

Musiikkiopinnot Augustin aloitti koululaisena Lahden musiikkiopistossa. Hän kirjoitti ylioppilaaksi Vääksyn yhteiskoulussa 1961 ja jatkoi opintojaan Helsingin yliopiston valtiotieteellisessa tiedekunnassa. Musiikki kiinnosti kuitenkin enemmän, joten hän hakeutui Sibelius-Akatemiaan opiskelemaan laulua Jolanda di Maria Petrisin johdolla 1962–1970 suorittaen laulun loppututkinnon 1970. Yksityisesti hän opiskeli Aune Antin oppilaana.

Yleiseen tietoisuuteen Augustin murtautui tammikuussa 1969 voittamalla naisten sarjan Klemetti-opiston talvipäivien yhteydessä pidetyssä laulukilpailussa, joka myöhemmin tunnettiin paremmin ensimmäisinä Lappeenrannan valtakunnallisina laulukilpailuina. Augustinin joulukuussa 1971 pidetyn ensikonsertin arvostellut Erkki Salmenhaara totesi sen parhaimpina hetkinään kohonneen huomattavasti tavanomaisen ensikonserttitason yläpuolelle. Ensiesiintyminen Suomen kansallisoopperassa tapahtui myös 1971, kun hän lauloi Verdin *[[Don Carlos]]* -oopperan Ebolin eli nimihenkilöön onnettomasti rakastuneen hovinaisen osan. Lisäoppia Augustin hankki ulkomailta: 1969 Venetsiasta sekä 1971 ja 1972 Roomasta, kun häntä opettivat Luigi Ricci ja maestro Morelli. Vuosina 1973–1975 hänellä oli kiinnitys Saksassa Karlsruhessa Badenin valtionteatterin oopperatalon ensimmäisenä alttona. Kielitaitoaan parantaakseen Augustin opiskeli myös Barcelonassa ja Madridissa. Ulkomaanvuosinaan hän oppi sujuvan espanjan, italian ja saksan kielen. Suomeen palattuaan Augustin lauloi Lahden ja Tampereen Oopperassa sekä Kansallisoopperassa laaja-alaisella ja voimakkaalla äänellään.

Augustin oli naimisissa kirjailija Gunnar Mattssonin kanssa, mutta liitto päättyi eroon. Heidän poikansa Kim Mattsson (s. 1962) on kenraalimajuri.

## Diskografia
* *Äidille*, Finnlevy (1977)

## Lähteet

## Aiheesta muualla
*
Daniel Moreno

**Daniel Moreno Fernández ** (s. 5. syyskuuta 1981 Madrid) on espanjalainen maantiepyöräilijä. Hän aloitti ammattilaisuransa Relax-joukkueessa 2005–2007, edusti Caisse d'Epargnea 2008–2009, Omega Pharma-Lottoa 2010, Katjušaa 2011–2015, Movistar Teamia 2016–2017 ja vuonna 2018 Team EF Education First–Drapac p/b Cannondalea.

Moreno voitti Espanjan ympäriajossa 2011 Sierra Nevadaan päättyneen vuorietapin kukistettuaan loppukirissä irtiottokumppaninsa Chris Anker Sørensenin. Hän voitti samana vuonna myös Giro del Piemonte -kilpailun ja 2012 Vuelta a Burgosin. Vuonna 2013 hän voitti La Flèche Wallonne -klassikon kolmen sekunnin erolla Sergio Henaoon. Hän voitti saman vuoden Espanjan ympäriajossa Fisterraan päättyneen neljännen etapin. Hän nousi kokonaiskilpailun johtoon yhden etapin ajaksi voitettuaan myös Valdepeñas de Jaéniin päättyneen yhdeksännen etapin. Lopputuloksissa hän oli kymmenes Hän sijoittui Lombardian ympäriajossa 2015 toiseksi 21 sekuntia Vincenzo Nibalille hävinneenä. Hän sai maantieajon EM-pronssia 2016.

## Saavutuksia

Lähteet: Cycling Archives, Cyclingbase
;2006
:Clásica de Alcobendas, 1. etapin voitto
:Volta ao Alentejo, 3. etapin voitto
:Vuelta a Burgos, kokonaiskilpailussa kolmas
;2007
:Escalada a Montjuich, voitto
:Tour de San Luis, 5. etapin voitto
:Vuelta Chihuahua, 4. etapin voitto
:Espanjan ympäriajo, kokonaiskilpailussa 12:s, 19. etapilla toinen 
;2008
:Euskal Bizikleta, 1. etapin voitto
:Espanjan ympäriajo, kokonaiskilpailussa 12:s
;2009
:Vuelta Chihuahua, 4. etapin voitto
:Puolan ympäriajo, kokonaiskilpailussa toinen
:Giro del Piemonte, toinen
:Japan Cup, toinen
:Espanjan ympäriajo, kokonaiskilpailussa 11:s
;2010
:Ranskan ympäriajo, kokonaiskilpailussa 20:s
;2011
:Giro del Piemonte, voitto
:Espanjan ympäriajo, kokonaiskilpailussa yhdeksäs, 4. etapin voitto, 5. ja 13. etapilla kolmas
:Vuelta a Burgos, kokonaiskilpailussa toinen, 4. etapin voitto
;2012
:Vuelta a Andalucia, 4. etapin voitto
:GP Miguel Indurain, voitto
:Italian ympäriajo, kokonaiskilpailussa 20:s
:Critérium du Dauphiné, 2. ja 7. etapin voitto
:Vuelta a Burgos, kokonais- ja pistekilpailun sekä 1. ja 2. etapin voitto
:Espanjan ympäriajo, kokonaiskilpailussa viides, 19. etapilla kolmas
;2013
:La Flèche Wallonne, voitto
:Critérium du Dauphiné, kokonaiskilpailussa kolmas
:Ranskan ympäriajo, kokonaiskilpailussa 17:s
:Espanjan ympäriajo, kokonaiskilpailussa kymmenes, 4. ja 9. etapin voitto, 2. ja 8. etapilla toinen, 19. etapilla kolmas
:MM-kilpailut, maantieajossa 13:s
:Milano–Torino, kolmas
:Lombardian ympäriajo, kuudes
;2014
:Vuelta a Burgos, kokonaiskilpailussa toinen, pistekilpailun voitto
:Espanjan ympäriajo, kokonaiskilpailussa 11:s, 13. etapilla toinen
:Milano–Torino, kolmas
;2015
:La Flèche Wallonne, viides
:Clásica de San Sebastián, neljäs
:Vuelta a Burgos, kokonaiskilpailussa kolmas, pistekilpailun ja 5. etapin voitto
:Espanjan ympäriajo, kokonaiskilpailussa yhdeksäs, 4. ja 15. etapilla kolmas
:Lombardian ympäriajo, toinen
;2016
:Vuelta a Asturias, pistekilpailun ja 3. etapin voitto
:Espanjan ympäriajo, kokonaiskilpailussa kahdeksas
:EM-kilpailut, maantieajossa pronssia
;2017
:Espanjan ympäriajo, kokonaiskilpailussa 18:s

## Lähteet
Bamboo (yhtye)

**Bamboo** oli lahtelainen yhtye, joka toimi 1977-1979 

Manageri Joni Heinosen kokoama teiniyhtye esiintyi englannin kielellä. Materiaali oli sekä cover-versioita että yhtyeelle sävellettyä materiaalia.

Ensimmäinen single on versio hollantilaisen Sandy Coast -yhtyeen hitistä b-puolenaan yhtyeen oma sävellys ja sanoitus *Hold Me Tight*. Molemmat ovat myös albumilla.
"Paratiisi" on italialaisen Lucio Battistin sävellys. Brittiläinen Amen Corner teki siitä englanninkielisenä versiona maansa ykköshitin.

Yhtye tuotiin esiin Suomen oloissa näyttävästi. Konsertissa oli mm. nuortenlehtien edustajia ja toimittajia. Yhtye suunnattiin ennen kaikkea varhaisnuorisolle. 
Yhtyeestä tuli kuitenkin lyhytaikainen ja se teki yhden albumin. Viimeisen singlensä yhtye teki suomeksi.

## Kokoonpano
* Sikke Litmanen – laulu, kosketinsoittimet ja kitara
* Peku Tähtinen – kitara
* Pertsa Putkonen – basso
* Vesku Olkkola - rummut

## Diskografia
### Studioalbumit
* Bamboo 1977EMI, 9c-262-38271 kasetti, Lp 9c-062-38271

### Singlet
* True Love That's A Wonder (Hans Vermeulen)/ Hold Me Tight (Litmanen-Tähtinen-Putkonen-Olkkola)
* Paratiisi (I'll paradisio della vita - suom. Pertsa Reponen) / Lumottu oon (Ebony Eyes - Bob Welch, suom. Reponen) 1978
## Lähteet

## Aiheesta muualla
*
Vuoden 2007 Atlantin hurrikaanikausi

**Vuoden 2007 Atlantin hurrikaanikausi** tuotti 17 troopista myrskyä ja kuusi hurrikaania, joista kaksi oli vakavia. Ainakin 400 ihmistä sai surmansa, ja aineellisten vahinkojen määräksi arvioitiin noin kolme miljardia dollaria.

## Ennusteet
Coloradon valtionyliopiston tutkijaryhmä ennusti keskimääräistä aktiivisempaa kautta 8. joulukuuta 2006 julkaistussa arviossaan, jonka mukaan vuonna 2007 havaittaisiin 14 nimettyä myrskyä ja seitsemän hurrikaania, joista voimakkaita olisi kolme.

## Kauden myrskyt

Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 2007 käytöstä poistettiin Dean, Felix ja Noel.

## Lähteet

## Aiheesta muualla
Rolf Bergström

**Rolf Bergström** on suomalainen laulaja, joka teki Manhattan-levymerkille albumin. Hänen yhtyeensä oli nimeltään Rolf Bergström ja Pyhimykset; yhtye teki keikkoja 1970-luvulla. Tunnettuja kappaleita ovat muun muassa "Pornojenkka" (1971) ja käännöskappale "Rokkibaby" (1974).

## Diskografia
* *Rokkibaby*, Manhattan (1974)

## Lähteet

* 

### Viitteet
Virginia Cherrill

**Virginia Cherrill** (12. huhtikuuta 1908 Carthage, Illinois, Yhdysvallat – 14. marraskuuta 1996 Santa Barbara, Kalifornia, Yhdysvallat) oli yhdysvaltalainen elokuvanäyttelijä, joka tunnetaan roolistaan sokeana tyttönä Charles Chaplinin elokuvassa *[[Kaupungin valot]]* (1931).

Cherrill syntyi vanhempiensa, James E. Cherrillin ja tämän vaimon Blanchen, karjatilalla Carthagessa, Illinoisin osavaltiossa. Vanhemmat olivat menneet aikoinaan naimisiin suunnittelemattoman raskauden takia, ja avioliitto päättyi eroon Cherrillin lapsuuden aikana. 

Cherrill solmi ensimmäisen avioliittonsa 1920-luvun puolivälissä varakkaan chicagolaisen asianajajan kanssa. Erottuaan miehestään hän muutti vuonna 1927 Los Angelesiin, missä hän tutustui elokuvapiireihin. Cherrillillä ei ollut kokemusta näyttelemisestä, mutta hän päätyi kuitenkin elokuviin Chaplinin valittua hänet naispääosaan elokuvaansa *Kaupungin valot*. Cherrillin ja Chaplinin välit eivät olleet liki kaksi vuotta kestäneiden kuvausten aikana hyvät ja jonkin ajan kuluttua Chaplin irtisanoikin Cherrillin aikomuksenaan korvata tämä *[[Kultakuume (elokuva)|Kultakuumeen]]* (1925) tähdellä Georgia Halella. Lopulta hän kuitenkin päätti, että jo kuvattujen kohtausten kuvaaminen uudelleen tulisi liian kalliiksi ja palkkasi Cherrillin uudelleen. *Kaupungin valot* sai ensi-iltansa vuonna 1931 ja sitä pidetään yhtenä Chaplinin keskeisimmistä teoksista.

*Kaupungin valot* teki Cherrillistä kuuluisan, ja hän jatkoi näyttelemistä muun muassa Fox Film Companyn ja Metro-Goldwyn-Mayerin romanttisissa komedioissa, jotka saivat kuitenkin vaatimattoman suosion. Hän oli myös naimisissa elokuvatähti Cary Grantin kanssa vuosina 1934–1935. Cherrill päätti elokuvauransa vuonna 1936 jännityselokuvaan *[[Troubled Waters]]*. Vaikka hän ei koskaan ollut varsinainen elokuvatähti, hän on saanut urastaan tähden Hollywood Walk of Famelle.

Elokuva-uransa jälkeen Cherrill avioitui vuonna 1937 englantilaisen aatelisen, George Child-Villiersin, Jerseyn jaarlin, kanssa ja muutti Britanniaan. Hänet tunnettiin avioliittonsa aikana Jerseyn kreivittärenä. Erottuaan vuonna 1946 Cherrill muutti takaisin Yhdysvaltoihin. Hän asui loppuelämänsä Santa Barbarassa, Kaliforniassa neljännen ja viimeisen aviomiehensä Florian Martinin kanssa.

## Lähteet
*Robinson, David: *Chaplin – His Life and Art* (Collins, 1985)
*Bright Spark of the Silver Screen (The Guardian, 9.5.2009)

## Kirjallisuutta
*Seymour, Miranda: *Chaplin's Girl: The Life and Loves of Virginia Cherrill* (Pocket Books, 2009)
Yhdystie 2042

**Yhdystie 2042** on tie, joka kulkee Aurasta Tortinmäkeen. Tien pituus on 9 kilometriä.

Tie alkaa Aurassa, missä tie erkanee valtatiestä 9. Tie kulkee Auran Loistilan ja Karviaisten kautta Tortinmäkeen ohittaen myös kantatien 41. Tie päättyy Tortinmäellä, missä tie yhtyy seututiehen 204. Tien osoitenimi on Tortinmäeltä Turun ja Auran rajalle asti Tortinmäentie, mistä tie jatkaa loppumatkansa Auran kunnan alueella Karviaistentienä. Tie on koko matkallaan päällystetty kaksikaistainen tie, josta puuttuu keskiviivat. 

Tien liikennemäärät ovat kantatien 41 ja valtatien 9 välisellä osuudella noin 1600 ajoneuvoa vuorokaudessa. Kantatien 41 ja Seututien 204 välillä liikennemäärät tippuvat noin 400-600 ajoneuvoon vuorokautta kohden. 

## Lähteet
TECTA

**Alfa-tectorin** on proteiini, jota ihmisessä koodaa *TECTA*-geeni. Sillä on merkitystä sisäkorvan toiminnan kannalta. Ihmisten ja simpanssien perimää verrattaessa on todettu, että niillä on muun muassa siinä geenissä merkittäviä eroja. Tutkijat ovat arvioineet, että tämä geeni on muuttunut samanaikaisesti kuin  kieligeeni FOXPμ, jossa myös on suuria eroja ihmistä simpanssiin verrattaessa.

## Lähteet
Yhdystie 2043

**Yhdystie 2043** on yhdystie, joka johtaa Pöytyän Riihikoskelta seututien 204 risteykseen Yläneelle Pöytyällä. Tien pituus on 10 kilometriä.

## Tien historiaa
Tie rakennettiin Pöytyän ja Yläneen väliseksi yhdystieksi 1890-luvun alkupuolella. Tien rakentamiseen vaikutti keskeisesti yläneläinen valtiopäivämies, taloustirehtööri F. F. Björni. Tätä ennen Pöytyän ja Yläneen välinen ainoa tieyhteys oli vuosisatoja kulkenut Pöytyän Ortenojan ja Yläneen Uudenkartanon kautta. Tien valmistumisen muistoksi on tien varressa olevaan siirtolohkareesen Pöytyän Riihikoskella hakattu F. F. Björnin nimikirjaimet ja vuosiluku 1895. Samanlainen hakkaus kalliossa on myös tien toisessa päässä Yläneen uudessakartanossa.

## Lähteet
Yhdystie 2224

**Yhdystie 2224** on noin kilometrin pituinen yhdystie, joka kulkee ja valtatien 9 (E63) moottoritieliittymästä Liedon Asemankulman kaakkoispuolelle seututien 222 risteykseen. 

## Tien kulku

Tie saa alkunsa valtatien 9 (E63) moottoritien liittymästä, josta alkaa myös Euran suuntaan lähtevä seututie 204. Ensin tie ohittaa Poikojan asutusalueen sen eteläpuolelta ja samassa yhteydessä Zoolandiaan menevän Eläintarhantien, sitten Pahkalaukkaantien ja ylikulkuna Turku–Toijala-radan, jonka jälkeen tie saapuu Liedon asemankulmalle, menee sen asutuskeskuksen läpi ja päättyy melkein heti sen jälkeen seututien 222 risteykseen.

Vuonna 2013 avattiin rautatien ylittävälle sillalle jalankulun ja pyöräilyn väylä, sekä suojatiet sillan kummallekin puolelle.

Tietä pitkin kulkee osa TLO:n Turku–Oripää-linjan linja-autoista, ja tien varrella on pysäkkejä kumpaankin suuntaan.

Tien nimi on koko matkaltaan *Tammentaantie*. Tien nopeusrajoitus oli 50 kilometriä tunnissa, mutta loppuvuodesta 2013 se laskettiin 40 kilometriin tunnissa.  Nopeusrajoitus nostettiin takaisin 50 kilometriin tunnissa loppuvuodesta 2021.
Kassareservi

**Kassareservi** eli **kassavaranto** tarkoittaa yritystaloudessa helposti ja nopeasti rahaksi muutettavia varoja, kuten pankkitileillä olevia rahoja.

Erityisesti pankkien on seurattava kassavarantojaan, jotka muodostavat puskurin siltä varalta, että pankki joutuisi odottamatta maksamaan suuren osan velkojaan. Suomen pankkilaeissa on säädetty vähimmäisedellytykset kassavarannosta. 

Kassavarantosuhde määrittää sen, kuinka suuren osuuden pankkitalletuksesta pankin on laitettava sivuun reserviksi ja kuinka suuri osuus voidaan lainata eteenpäin. Kassavarantojärjestelmästä luovuttiin Suomessa 1. heinäkuuta 1993. Euroon siirtymisen yhteydessä Suomi liittyi euromaiden vähimmäisvarantojärjestelmään. Eurojärjestelmän vähimmäisvarantojärjestelmää sovelletaan euroalueen luottolaitoksiin, ja sen tarkoituksena on tasata korkoja ja lisätä keskuspankkirahoituksen tarvetta. Kunkin luottolaitoksen on talletettava tietty osa varoistaan kansallisiin keskuspankkeihin. 

## Lähteet
David Maslanka

**David Maslanka** (30. elokuuta 1943 New Bedford, Massachusetts  –  6. elokuuta 2017 Missoula, Montana) oli yhdysvaltalainen säveltäjä. Hän opiskeli Oberlin Collegen konservatoriossa klarinetinsoittoa George Walnin ja sävellystä Joseph Woodin johdolla. Hän lisäksi vietti vuoden Salzburgin Mozarteumissa, ja vuonna 1971 hän sai filosofian tohtorin arvon Michigan osavaltionyliopistosta, jossa häntä oli opettanut sävellyksessä H. Owen Reed.

Maslankan teoksia on esitetty kansainvälisesti; hänen puhallin- ja lyömäsoitinteoksistaan on tullut osa yhtyeiden vakio-ohjelmistoa. Hänen tuotantoonsa kuuluu esimerkiksi useita sinfonioita, konsertto marimballe ja lyömäsoitinyhtyeelle, teoksia soolosoittimille ja kolme puhallinkvintettoa. Teoksia on levytetty useille levymerkeille. Maslanka on kuulunut eri korkeakoulujen, esimerkiksi Sarah Lawrence Collegen, henkilökuntiin Yhdysvalloissa. Hän asui Montanan Missoulassa. Hän matkusti runsaasti vierailevana säveltäjänä, kapellimestarina ja luennoitsijana.

## Lähteet

## Aiheesta muualla
* Viralliset sivut
Boanerges

**Boanerges** on suomalainen hengellinen lauluyhtye, joka teki kolme albumia (ensimmäinen kokoonpano). Alkuperäisessä kokoonpanossa soittivat vuosina 1973-1975 Hannu Enbuska, akustinen kitara ja laulu, Heikki Vartiainen, kitara, Pekka Ikonen, basso ja laulu, Leevi Launonen, urut, Heikki Lapinkataja (ent. Enbuska), basso, Juhani Karvonen rummut. Vuonna 1976 kokoonpanoon tuli mukaan Reijo Vaurula, Fender Rhodes- piano,  Kale Vaija (1955-2019) laulu ja Olli Pitkänen, kitara. LIsäksi äänitteillä kitarassa kuultiin Tapio Lohikkoa. - Bändin riveissä on pyörähtänyt useita muusikkoja erimittaisia ajanjaksoja. 

Boanerges oli helluntaiherätyksen ensimmäinen varsinainen bändi, joka joutui toimimaan tietynlaisena uranuurtajana ja tienraivaajana myöhemmille sukupolville ajassa, jossa sähköiset soittimet ja rummut eivät olleet itsestään selvä valinta evankeliumin välittämiseen. 

Boanerges teki kesällä 2001 kahden keikan mittaisen come backin: Keuruulla juhannuksena sekä Joensuun Gospel- Festivaaleilla elokuussa.  Samana kesänä julkaistiin bändin kokoomaäänite, jota yksin Keuruulla juhannuksena myytiin 800 kpl.  Yhteensä bändin äänitteitä on myyty n. 18.000 kpl. 

Boanerges II - kokoonpanossa vuosina 1981-1986 soittivat Heimo Enbuska, laulu, Olli Pitkänen, kitara, Paavo Hako, basso, Timo Huttunen (1952-2017), rummut, Reijo Vaurula, koskettimet. Tämä kokoonpano julkaisu yhden äänitteen, PS 150 vuonna 1985. 

## Diskografia
* *Mun Jeesus elää* (Prisma, 1977)
* *Nyt tiedän sen* (Prisma 1979)
* *Hän saapuu* (Gospel sound, 1981)
* (Lisäksi Aikamedian julkaisema kokoelmalevy, 2001)
* PS 150 (VS-kasetti, 1985)

## Aiheesta muualla
*
Imam-Ali Habibi

**Imam-Ali Habibi Goudarzi** (, 27. toukokuuta 1931 Babol – 24. elokuuta 2025) oli iranilainen vapaapainija, olympiavoittaja, maailmanmestari ja Aasian kisojen kultamitalisti.

67–78 kilogramman painoluokissa kilpaillut Habibi voitti painijanurallaan vapaapainissa olympiakultaa Melbournessa 1956 ja kolme maailmanmestaruutta. Lisäksi Habibi voitti vuonna 1958 Aasian kisoista kultamitalin. Rooman kesäolympialaisissa 1960 hän jäi neljänneksi hävittyään yhdysvaltalaiselle Douglas Blubaugh’lle.

Vuonna 2007 Habibi nimettiin kansainväliseen painin Hall of Fameen.

## Lähteet
* Profiili foldeak.com:in painitietokannassa 
* Profiili FILA:n sivustolla 
* Emam Ali Habibi Biography and Olympic Results  Sports Reference LLC. 

### Viitteet
Kesäuniversiadit 2011

**XXVI kesäuniversiadit** järjestettiin Shenzhenissä, Kiinassa 12.–23. elokuuta 2011. Kesäuniversiadit olivat järjestyksessään 26:nnet, kilpailuja järjestettiin 305 kaikkiaan 22 lajissa. Kilpailuihin osallistui yli 7&nbsp;500 urheilijaa 152 maasta. Kisaisännyyttä hakivat myös Taiwanin Kaohsiung, Puolan Poznań, Venäjän Kazan ja Espanjan Murcia. Shenzhenin metroverkostoa laajennettiin merkittävästi ennen tapahtumaa.

Universiadeissa kilpailtiin kolmentoista vakiolajin – jalkapallo, judo, koripallo, lentopallo, miekkailu, pöytätennis, rytminen voimistelu, telinevoimistelu, tennis, uimahypyt, uinti, vesipallo ja yleisurheilu - lisäksi yhdessätoista kisajärjestäjän valitsemassa lajissa. Nämä lajit ovat aerobic, ammunta, beach volley, golf, jousiammunta, painonnosto, purjehdus, pyöräily, shakki, sulkapallo sekä taekwondo.

Tuloksia, ennen kaikkea yleisurheilun, jouduttiin muuttamaan useiden doping-rikkomusten vuoksi, joita havaittiin useita vuosia itse kilpailujen jälkeen. Eniten mitaleja keräsi isäntämaa Kiina (145 mitalia), toiseksi tuli Venäjä (132 mitalia) ja kolmanneksi Etelä-Korea (79 mitalia).

Shenzheninlahden urheilukeskus oli kilpailujen avajaisten ja tapahtumien järjestyspaikka.

## Lähteet

## Aiheesta muualla

*Kilpailujen virallinen sivusto 
*Video Ceremony - Shenzhen 2011 Universiade
Benjamin Zephaniah

**Benjamin Obadiah Iqbal Zephaniah** (15. huhtikuuta 1958 Birmingham, Englanti – 7. joulukuuta 2023) oli jamaikalaistaustainen brittikirjailija ja -runoilija. Hänen taustansa oli rastafari-liikkeessä.

Vuonna 2008 *[[The Times]]* asetti hänet sijalle 48 listatessaan Britannian merkittävimpiä sodanjälkeisiä kirjailijoita.

Zephaniah oli vegaani ja anarkisti.

## Lähteet

## Aiheesta muualla
* Benjamin Zephaniahin sivut
* Rasta poet publicly rejects his OBE by Merope Mills, published by *[[The Guardian]]* on 27 November 2003.
* Benjamin Zephaniah  &mdash; from The Black Presence in Britain
*Benjamin Zephaniah on Poetry, Politics and Revolution - video report by *[[Democracy Now!]]*
Black & White (yhtye)

**Black & White** on suomalainen yhtye, joka teki Manhattan-levymerkille albumin. 

## Diskografia
* Black & White, Manhattan, Manhattan man 3022  (1975)
* Listoilla 3, Manhattan manc 3015 (1975) (kokoomalevy, jolla kolme Black & Whiten kappaletta)

## Lähteet
*
Herman Blomerus

**Herman Viktor Blomerus** (1. syyskuuta 1946 Pyhäselkä – 20. syyskuuta 2019 Kanada) oli suomalainen romanitaustainen laulaja ja helluntailainen seurakuntapastori, joka levytti kaksi albumia Prisma-levymerkille.

Blomerus vaikutti Järvenpään helluntaiseurakunnan johtajana sekä aikaisemmin Tikkurilan helluntaiseurakunnan pastorina. Hän oli Helluntaiherätyksen ensimmäisiä romanijulistajia Suomessa sekä Helsingin Saalem-seurakunnan evankelista. Blomerus oli myös valtakunnallisen romanijärjestön Elämä ja Valo ry:n perustajajäsen.

Blomerus toimi elämänsä loppupuolella Sudburyn sekä Toronton suomalaisen helluntaiseurakunnan pastorina. Hän esiintyi myös lauluyhtye Romanosissa.

Blomerus kuoli Kanadassa 20. syyskuuta 2019. Hänet on haudattu Tuusulassa Keravan hautausmaalle.

## Diskografia

## Lähteet

## Aiheesta muualla
*
Hohtokultakuoriainen

**Hohtokultakuoriainen** (*Cetonischema aeruginosa* tai *Protaetia aeruginosa*) on lehtisarvisiin (*Scarabaeidae*) kuuluva kovakuoriaislaji.

## Tuntomerkit

Muistuttaa Suomessa tavattavaa kultakuoriaista (*Cetonia aurata*) ja kuparikuoriaista (*Potosia cuprea*), mutta on näihin verrattuna suuri ja hyvin kiiltävä, eikä lajilla esiinny peitinsiivissä valkoista kirjailua.

### Levinneisyys
Lajia voi tavata Suomessa harvoin, mutta lähimmät löytöpaikat sijaitsevat Liettuassa.

## Lähteet
Ida Bobach

**Ida Bobach** (s. 30. heinäkuuta 1991) on tanskalainen suunnistaja ja keskimatkan MM-mitalisti. Seuratasolla hän edustaa Ulricehamns OK:ta.

Nuorten MM-kilpailuissa Bobach edusti maataan ensimmäistä kertaa 15-vuotiaana. Ensimmäisen nuorten MM-mitalinsa hän voitti Göteborgissä 2008 sijoituttuaan viestissä hopealle. Bobach juoksi avausosuuden Venlojen viestin 2009 voittaneessa Ulricehamns OK:n joukkueessa. Myöhemmin samana vuonna San Marinossa hän voitti nuorten MM-kultaa pitkältä matkalta, MM-hopeaa sprintistä sekä MM-pronssia keskimatkalta ja viestistä. Nuorten MM-kilpailuissa Ålborgissa 2010 hän voitti kultaa pitkällä matkalla, sprintissä ja viestissä.

Viimeisenä juniorivuotenaan 2011 Wejherowossa hän voitti nuorten maailmanmestaruuden kaikilla henkilökohtaisilla matkoilla sekä pronssia viestistä. Samana vuonna Savoien MM-kilpailuissa Bobach voitti hopeaa keskimatkalta.

## Lähteet
FC Viktoria Plzeň

**FC Viktoria Plzeň** on vuonna 1911 perustettu tšekkiläinen jalkapalloseura Plzeňin kaupungista. Seura pelaa Tšekin pääsarjassa, Synot ligassa.

Viktoria Plzeň voitti ensimmäisen Tšekin mestaruutensa kauden 2010–2011 päätteeksi. Mestaruuden myötä seura pääsi 2011–2012 Mestarien liigan karsintoihin, joista se eteni lohkovaiheeseen kukistamalla Pyunik Jerevanin, Rosenborgin ja FC Kööpenhaminan.

Viktoria Plzeň on voittanut Tšekin cupin 1971 ja 2010.

## Saavutukset
* Tšekin mestaruus (6): 2011, 2013, 2015, 2016, 2018, 2022
* Tšekin cup (2): 1971, 2010
* Tšekin supercup (2): 2012, 2016

## Entisiä valmentajia

*  Michal Bílek
*  Petr Rada
*  František Straka
*  Pavel Vrba

## Lähteet

## Aiheesta muualla

* Seuran viralliset sivut
Viron Helsingin-suurlähetystö

**Viron Helsingin-suurlähetystö** sijaitsee Helsingin Kaivopuistossa Itäisen Puistotien ja Kalliolinnantien risteyksessä. Suurlähettiläs on vuodesta 2020 vironinkeriläinen Sven Sakkov.

## Rakennuksen historia
Lähetystörakennuksen rakennutti Viron valtio Oskar Kallaksen vuonna 1919 ostamalle entiselle huvilatontille. Vuosina 1872–1933 tontilla sijaitsi kenraalikuvernöörinkanslian kirjaajan, kollegiasessori Peter Wilhelm Arnold Behsen rakennuttama vuokrahuvila sekä kaksi muuta puurakennusta, joissa oli myös asuinhuoneita. Näiden tilat olivat vuokrattuina, mistä johtuen lähetystö sai aluksi käyttöönsä vain yhden viiden hengen asunnon ja jatkoi vuoteen 1923 toimintaa Tehtaankatu 1:n alakerrassa sijainneissa vuokratiloissa. Lähettiläs Hans Rebasen aloitteesta lähetystölle päätettiin vuonna 1931 rakentaa uudisrakennus samalle tontille. Suunnittelukilpailun voitti virolainen arkkitehti Konstantin Bölau ja nykyinen rakennus valmistui vuonna 1933. Kaksikerroksinen talo edustaa funktionalistista tyyliä. Se oli aikanaan ensimmäinen Viron lähetystöksi rakentama talo.

Viimeinen lähettiläs ennen Viron miehitystä oli Aleksander Warma. Hän jätti lähetystötalon 6. elokuuta 1940, jolloin Neuvostoliitto julisti Viron osaksi aluettaan. Warma ei luovuttanut taloa, vaan sinetöi sen ovet ja jätti avaimet vartiointiliikkeelle. Neuvostoliiton lähetystö otti rakennuksen haltuunsa muutaman päivän kuluttua saatuaan siihen poliisin virka-apua. Jatkosodan aikana Suomi antoi rakennuksen Neuvostoliiton etuja Suomessa valvoneen Ruotsin lähetystön hallintaan, sodan jälkeen sen otti haltuunsa ensin valvontakomissio ja sitten Neuvostoliitto. Talossa toimivat Neuvostoliiton konsulaatti ja kaupallinen edustusto kunnes ne siirtyivät vuonna 1952 Tehtaankadulle valmistuneeseen uuteen Neuvostoliiton suurlähetystön taloon, minkä jälkeen entinen Viron lähetystö oli lähetystöhenkilökunnan kirjastona, kauppana ja klubihuoneistona. Neuvostoliitto vaihtoi sen ja eräitä muita tontteja Suomen valtion kanssa Tehtaankadulla sijaitsevaan tonttiin, jolle rakennettiin Neuvostoliiton kaupallisen edustuston uusi talo. Eduskunta hyväksyi vaihtokaupan vuonna 1968, mutta rakennus luovutettiin suomalaisille vasta syyskuussa 1973. Talosta kaavailtiin läheisen Helsingin hovioikeuden lisätiloja, mutta hanke jäi toteutumatta ja rakennus tyhjilleen, kunnes se myytiin vuonna 1977 Bulgarialle.

Viron itsenäistyttyä uudelleen vuonna 1991 vanhan lähetystörakennuksen takaisin saaminen kangerteli, ja lähetystö toimi Fabianinkadulla. Suomen valtio osti rakennuksen takaisin Bulgarialta ja vaihtoi sen Viron kanssa Tallinnassa sijaitsevaan vanhaan Suomen lähetystörakennukseen. Talo palautui Viron suurlähetystön käyttöön helmikuussa 1994.

## Lähteet

## Aiheesta muualla
Boppin Pete Trio

**Boppin Pete Trio** on suomalainen yhtye, joka aloitti kolmihenkisellä kokoonpanolla 1980-luvulla. Yhtye palasi vuosituhannen vaihteessa nelimiehisenä nimellä Boppin Pete & the Big Bang. Pete Näsmanin alias Boppin Peten kokoonpanot ovat vuosien varrella kulkeneet muillakin nimillä. Ne kaikki ovat esittäneet rockabilly-henkistä musiikkia.

Nimi Boppin kirjoitetaan useassa yhteydessä Boppin'.

## Kokoonpano
* Pete Näsman, kitara, laulu
* Arto Taskinen, rummut
* Jari Raittinen, basso

## Kokoonpano 2000–
* Pete Näsman, kitara, laulu
* Arto Taskinen, rummut
* Petri Peevo, kitara
* Jan "Smöde" Smedsberg, basso

## Diskografia (albumit)
* *Rainin & Stormin* (1981)
* *Golden Hits Vol 1* (1982)
* *Big Boy Pete* (1983) (nimellä Big Pete's Bolt)
* *Rainin & Stormin* (1998)(uusintajulkaisu, kuusi lisäkappaletta vinyyliin verrattuna)
* *Thunder Moon* (2002) (nimellä Boppin Pete & the Big Bang)

## Lähteet

## Aiheesta muualla
* Kotisivu
*
Buffalo Bill (yhtye)

**Buffalo Bill** on suomalainen yhtye, joka on tehnyt 1970-luvulla kaksi albumia. Yhtyeen jäsenistä Greger Nervander on sittemmin tehnyt myös useita soololevyjä.
## Kokoonpano
* Alkuperäinen kokoonpano:
*Jan Björklund
*Sören Lind
*Hilding Gustavsson
*Kjell Selenius
*Viimeinen kokoonpano:
*Jerry Söderström
* Greger Nervander
* Hilding Gustavsson
* Roger Liljestrand
* Ulf Ekeblom

## Diskografia
* *Buffalo Bill rider igen* (1974) (Alkuperäinen kokoonpano)
* *Buffalo Bill på språng* (1976)

## Lähteet

## Aiheesta muualla
*
Candy Kids

**Candy Kids** oli suomalainen rockabilly-yhtye joka on tehnyt yhden pitkäsoiton.

## Jäsenet
* Immo Lehto – laulu, kitara
* Eero Sivula – kitara (1978–1979)
* Ari Hagström – basso, laulu
* Juhani Halonen – rummut

## Diskografia
* 

## Lähteet

## Aiheesta muualla
* http://personal.inet.fi/musiikki/rockabilly/candykids.html 
*
MFO-puisto

__NOTOC__

**MFO-puisto** on  Sveitsin Zürichissä, Oerlikonin kaupunginosassa sijaitseva julkinen puisto, joka on rakennettu entisen konetehtaan ”Maschinenfabrik Oerlikonin” alueelle. Puisto on nimetty tehtaan perusteella. Puiston perustukset tehtiin syksyllä 2001, ja puisto avattiin vuonna 2002. Puiston suunnittelivat maisema-arkkitehdit Burckhardt+Partner ja Raderschall kansainväliseen kilpailuun. 

Puiston pinta-ala on 0,9 ha, ja se on muotoiltu modernilla ja epätavallisella tavalla. Suuri puistotalo on kaksiseinäinen rakennelma, joka on peitetty säleiköllä. Säleikkö avautuu kolmeen suuntaan, ja se muistuttaa muinaista puistomuotoilua. Säleikkö on peitetty kasveilla. Suuri hallitila on jaettu osiin neljällä kasvien peittämällä metallimaljalla. Vesipohjaiselle alueelle on istutettu iiriksiä. Seinien välit on täytetty portailla, peitetyillä seinillä ja ulkonevilla loggioilla. Katolla sijaitsevalta aurinkokannelta on näkymä Pohjois-Zürichiin.

MFO-puistossa järjestetään erilaisia tapahtumia. Suurimmat tapahtumat ovat ulkoilmaelokuvat, teatteri ja konsertit. Puistossa on eri tyyppisiä tiloja kuten barokkityylinen puistoteatteri ja pieniä hiljaisia huoneita, joista on näkymä halliin ooppera-aitioiden tapaan.

## Palkinnot
* Euroopan puutarhapalkinto kategoriassa ”Innovatiivisin vaihtoehtoinen puisto” - European Garden Heitage Network EGHN 2010
* Palkinto hyvästä arkkitehtuurista Zürichin kantoonissa 2006 - Tunnustus
* Palkinto hyvästä arkkitehtuurista Zürichin kaupungissa 2006
* 2004: MAX on Top Vienna, free space 02, toinen sija 2004
* Play & Leisure Award Friedrichshafen 2004
* BDLA Palkinto (Association  of German Landscape Architects) 2003 – Tunnustus 
* Yleinen muotoilupalkinto 2003

## Lähteet
*''Park- und Grünanlagen''. Puiston esittely Zürichin kaupungin verkkosivuilla. Viitattu 25.7.2010.

## Kirjallisuutta
* Udo Weilacher: *Ein Park als Versprechen. Oerliker Park in Zürich*. und *Grüner Pelz auf Stahlskelett. MFO Park Zürich*. In: Udo Weilacher: *In Gärten. Profile aktueller europäischer Landschaftsarchitektur*. Birkhäuser Verlag, Basel 2005, 
* Yvonne Aellen et al.: *Parkanlagen in Neu-Oerlikon: Oerliker Park, MFO-Park, Louis-Häfliger-Park, Wahlenpark, Gustav-Ammann-Park*. Office of Parks and Open Spaces of Zurich (Ed.), Zurich 2004.

## Aiheesta muualla

* MFO-puiston internetsivu
Pipotiatsiini

**Pipotiatsiini** on tyypillinen antipsykoottinen lääke eli neurolepti. Suomessa sitä käytetään lähinnä vain laitosolosuhteissa, kuten psykiatrisessa sairaalassa. Sillä hoidetaan kroonista skitsofreniaa. Pipotiatsiinia voidaan käyttää, mikäli sairaus on resistentti uudemmille, atyyppisille neurolepteille. Mahdollisesti toinen hoitoresistenttiin skitsofreniaan käytettävä lääke, klotsapiini on voinut aiheuttaa vakavia verimuutoksia aikaisemmin, jolloinka pipotiatsiini voidaan ottaa käyttöön.

Pipotiatsiini on sen aiheuttamien vakavien sivuvaikutusten vaaran vuoksi (mm. QT-ajan pidentymä sydämen sykkeessä) saatavilla ainoastaan erityisluvalla. Lääkemarkkinoilla sen kauppanimi on *Piportil*.

Lääke annostellaan pistoksena eli injektiona lihakseen (im.). Sen antaa yleensä tehtäväänsä koulutettu sairaanhoitaja. Pipotiatsiinia on 25 milligrammaa yhtä millilitraa kohden injektionestettä. Injektiota ei saa suorittaa suonensisäisesti (iv.). Siitä saattaisi seurata kardiovaskulaarisia rajuja haittoja, kuten äkillinen verenpaineen aleneminen sekä potilaan pyörtyminen. Pipotiatsiinille tunnetaan fentiatsiini-allergian ohella muitakin vasta-aiheita, jotka arvioi lääkäri hoidon määrätessään: sydämen ja verenkiertoelimistön sairaudet, sekä maksan taikka munuaisten vajaatoiminta ovat esimerkiksi tällaisia vakavia esteitä pipotiatsiini-hoidolle.

## Sivuvaikutukset
Pipotiatsiini kuuluu fentiatsiineihin, sekä on likeistä sukua mm. klooripromatsiinille ja tioridatsiinille. Näiden lääkkeiden aiheuttamat haittavaikutukset lienevät jokseenkin identtisiä. Joskin pipotiatsiinin kohdalla on ekstrapyramidaalisten haittavaikutusten (EPS) arveltu ilmaantuvan herkemmin, kuin muilla fentiatsiini-pohjaisilla neurolepteillä.

## Lähteet

## Aiheesta muualla
* http://www.medicina.fi/fato/22.pdf 
*PubChem: Pipothiazine 
*DrugBank: Pipotiazine 
*Kyoto Encyclopedia of Genes and Genomes (KEGG): Pipotiazine
Stronger (Kelly Clarksonin albumi)

**Stronger** on yhdysvaltalaisen laulajan, Kelly Clarksonin viides studioalbumi. Albumi julkaistiin 25. lokakuuta 2011.

Albumi oli valmistunut jo maaliskuussa 2011, jolloin Clarkson kertoi, että albumia ei tulla julkaisemaan ennen syyskuuta. Hän on tehnyt albumia yhdessä muun muassa Claude Kellyn, Toby Gadin ja Rodney Jerkinsin kanssa.

Albumin ensimmäisenä singlenä julkaistiin kappale "Mr. Know It All" 5. syyskuuta 2011. Toinen single, "Stronger (What Doesn't Kill You)", julkaistiin 17. tammikuuta 2012 Yhdysvaltain radiossa ja ympäri maailman digitaalisesti 3. helmikuuta 2012. Yhdysvalloissa albumi nousi Billboard 200 -listan sijalle 2.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* The A.V. Club: C
* Entertainment Weekly: B+
* Rolling Stone: 

## Lähteet
Sancho I (Pamplona)

**Sancho I Garcés** oli Pamplonan (Navarra) kuningas vuodesta 905 aina kuolemaansa 926 saakka. Hän aloitti Jimena-dynastian ja nousi valtaan Asturian kuninkaan Alfonso III:n tuella. Tuki ei ollut pyyteetöntä, sillä Alfonso odotti Sanchon rauhoittavan Pamplonan sekä tunnustavan oman yliherruutensa.

Sancho I Garcés osallistui Alfonson pojan Ordoño II:n kanssa yrityksiin vallata La Rioja Kastilian ja Navarran välistä ja Ordoño voittikin arabien joukot 917. Kalifi Abd ar-Rahman III teki kesällä 920 vastaiskun ja hävitettyään eteläistä Pamplonaa (Navarraa) hän palasi kotiin. 924 kalifi hyökkäsi uudelleen ja marssi suoraan Pamplonaan eikä Sancho I Garcés pystynyt estämään pääkaupunkinsa hävitystä.

Sanchon vanhemmat olivat Pamplonan omatekoinen kuningas Garcia Jimenez ja Sangüesan Oneca. Hänen veljensä Fernando vaati kruunua, mutta joutui maurien vangiksi 860. Hän vapautui 20 vuotta myöhemmin ja hallitsi kuolemaansa 905 saakka. Sancho I Garcénin vaimo Toda oli Pamplonan vanhaan kuningassukuun kuuluneen Fortun Garcés de Borgnen (880–905) tyttärentytär. Pariskunnan lapsista Garcia II peri kruunun, Sancha nai Kastilian kreivin Fernan Gonzalezin ja Urraca nai Leonin kuninkaan Ordoño II:n pojan Ramiro II:n.

## Lähteet

*
### Viitteet
Sue Savage-Rumbaugh

**Sue Savage-Rumbaugh** on yhdysvaltalainen primatologi, kädellisten tutkija. Hän on tutkinut apinoiden kykyä oppia kieltä muistuttavaa kommunikaatiojärjestelmää lexigramin avulla. Hän on työskennellyt Kanzi-nimisen bonobon ja joidenkin muiden apinoiden kanssa. Ennen siirtymistään Iowassa Des Moinesissa toimivaan Great Ape Trustiin hän työskenteli Georgian osavaltionyliopistossa Atlantassa. Häntä syytettiin apinoiden huonosta kohtelusta, ja eri vaiheiden jälkeen hän siirtyi 2013 pysyvästi pois Iowasta.

## Lähteet

## Aiheesta muualla
*"Apes that write, start fires and play Pac-Man," Savage-Rumbaugh's lecture at TED
*Interview with Sue Savage-Rumbaugh
*My Hero Project
*Great Ape Trust of Iowa 
*[Kanzi: The Ape at the Brink of the Human Mind Paperback
Primatologia

**Primatologia** on muita kädellisiä kuin ihmistä koskevaa tutkimusta. Ala on poikkitiedettä, ja se hyödyntää esimerkiksi eläintiedettä, antropologiaa ja psykologiaa. Primatologiassa tutkitaan kädellisten kieltä, psykologiaa ja tapoja, mutta myös esiapinoiden  anatomiaa. Primatologia auttaa myös ymmärtämään, mikä ihmisten käyttäytymisessä, kulttuurissa ja kommunikaatiossa on luonnollista ja mikä keinotekoista.

## Tunnettuja primatologeja
*Clarence Ray Carpenter
*Frans de Waal
*Dian Fossey
*Jane Goodall
*Birute Galdikas
*Craig Stanford 
*Robert Sapolsky 

## Lähteet
Kootut levyt osa 13 (Olavi Virta)

**Kootut levyt osa 13** on Olavi Virran kokoelma-albumi, joka julkaistiin vuonna 1995. Albumille on koottu hänen levytyksiään vuodelta 1954.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Florakören

**Florakören** on suomalainen, Turussa toimiva kuoro. Sen perustivat vuonna 1944 Åbo Akademin naispuoliset opiskelijat. Vuosina 1991–2022 kuoron johtajana toimi Ulf Långbacka. Kuoroa johtaa 1. tammikuuta 2023 alkaen Hanna Kronqvist. 

## Diskografia
* Canzone e danza, (1981)
* Ave Maria, (1993)
* I de stora skogarna, (1999)

## Lähteet

## Aiheesta muualla
* Kotisivu
*
Garcia II (Pamplona)

**García II Sánchez**, joskus myös García III Sánchez, (k. noin 1000), oli Aragonian kreivi ja Pamplonan eli Navarran (Nájera–Pamplona) kuningas vuosina 994–1000. Hän seurasi valtaistuimelle isäänsä Sancho II:ta, mutta kuoli jo kuusi vuotta myöhemmin yrittäessään estää Córdoban joukkojen tunkeutumisen maahansa.

Avioliitostaan kreivi Fermundon tyttären Jimena Fernándezin kanssa Garcíalla oli poika Sancho III Suuri, joka nosti Navarran Espanjan kristittyjen kuningaskuntien johtavaksi valtioksi.

## Lähteet
*
### Viitteet
As Time Goes By

”**As Time Goes By**” on Herman Hupfeldin säveltämä ja sanoittama musiikkikappale vuodelta 1931. Kappale kuului Broadway-musikaaliin *Everybody’s Welcome*, jossa sen lauloi Frances Williams. Rudy Vallée ja Jacques Renard nostivat molemmat kappaleen listalle vuonna 1931.

”As Time Goes By” oli tärkeässä osassa vuoden 1942 elokuvassa *[[Casablanca (elokuva)|Casablanca]]*, jossa sen lauloi Dooley Wilson. Wilson esitti elokuvassa pianistia, mutta tosiasiassa piano-osuus oli Elliot Carpenterin dubbaama. Elokuva perustui esittämättä jääneeseen näytelmään nimeltä *Everybody Comes to Rick’s*, jonka käsikirjoituksessa naispääosan esittäjä pyytää mustaa pianistia soittamaan ”As Time Goes Byn” saapuessaan päähenkilö Rickin baariin. Kohtaus jäi myös elokuvaan, vaikka elokuvan musiikkiraidasta vastannut Max Steiner olisikin halunnut korvata laulun omalla sävellyksellään.

Rudy Valléen vuoden 1931 levytys kappaleesta julkaistiin uudelleen *Casablancan* saaman menestyksen vuoksi. Levytys nousi *Your Hit Parade* -listaohjelmassa ykkössijalle ja pysyi listalla yhteensä 16 viikkoa. Jacques Renardin versio samalta vuodelta nousi listan kolmannelle sijalle. Vuonna 1952 Tommy Mercer ja Ray Anthonyn yhtye julkaisivat oman versionsa kappaleesta.

Kappale on käännetty suomeksi nimille ”Kun aika rientää” (san. M. A. Numminen), ”Laulu rakkauden” (san. Aki Sirkesalo) ja ”Kun rakastuu” (san. Pekka Sipilä).

## Lähteet
Kyösti Virta

**Kustaa Oskari Santavirta**, sukunimi vuoteen 1897 *Mikkola* (7. toukokuuta 1882 Kokemäki – 3. lokakuuta 1946 Kiukainen) oli suomalainen kirjailija, joka käytti kirjailijanimeä **Kyösti Virta** sekä nimimerkkiä *Reservikorpraali*.

Santavirran vanhemmat olivat torppari Kustaa Vilhelm Mikkola ja Amanda Hakanpää. Hän valmistui kansakoulunopettajaksi 1906 ja hän toimi Kiukaisten Harolan kansakoulun opettajana vuodesta 1906 alkaen.  Santavirta oli Länsi-Suomen Osakepankin Kiukaisten konttorin esimiehenä vuodesta 1919 alkaen ja sittemmin hän oli Maakuntain Pankki Oy:n konttorin esimiehenä ja vuodesta 1932 Kansallis-Osake-Pankin Kiukaisten konttorin esimiehenä. Santavirta oli Kiukaisten kunnanvaltuuston puheenjohtajana 1925 ja valtuuston varapuheenjohtajana useita vuosia. Hän oli myös Kiukaisten suojeluskunnan esikunnan jäsenenä vuodesta 1919 alkaen.

Oskari Santavirran puoliso vuodesta 1907 oli Helmi Maria Kraama, perheen pojasta Osmo Oiva Santavirrasta (s. 1916) tuli lääkäri.

## Teoksia
Nimellä *Kyösti Virta*:
* *Meidän lapsetko nuorisoseuraan?* : vuoropuhelu. Huviohjelmien avuksi n:o 19.        Karisto 1910  (palkittu Suomen nuorison liiton vuorokeskustelukilpailussa 1909)
* *Kun Vanhalaan saatiin sähkövalo* : kyläkuvaus.     Karisto 1916
* *Kärpäsestä härkänen* : kylätarina.    Karisto 1916
* *Maahenkeä* : kertomus.        Edistysseurojen kustannusosakeyhtiö, Helsinki 1918
* *Osakkeenomistaja* : kyläkertomus.        Edistysseurojen kustannusosakeyhtiö, Helsinki 1919
* *Liittyykö Mäenpään isäntä osuuskauppaan?*. Osuuskauppojen iltama-ohjelmistoa 7.        Suomen osuuskauppojen keskuskunta, Helsinki 1920
* *Murroskaudessa* : kyläkertomus.        Satakunnan kirjateollisuus, Pori 1925
Nimellä *K. O. Santavirta*:
* *Kiukaisten maanviljelijäin osuuskauppa-osuuskunta r.l. 10-vuotistaipaleelta*.              Kiukaisten maanviljelijäin osuuskauppa-osuuskunta, Pori 1926  
Nimimerkillä *Reservikorpraali*:
* *Pakinoita Tuohiniemen Tahvosta ja Leenasta* ; kuvittanut Emil Cedercreutz.       Satakunnan kirjateollisuus, Pori 1935

## Lähteet
* 

### Viitteet
Harry Wegelius

**Harry Wegelius** (23. kesäkuuta 1887 Tampere – 21. syyskuuta 1946 Helsinki) oli suomalainen vakuutusjohtaja ja ruotsin kielellä kirjoittanut kirjailija.

Wegeliuksen vanhemmat olivat pankinkasööri Verner Wegelius ja Ellen Matilda Finne. Hän pääsi ylioppilaaksi 1907 Turun ruotsalaisesta yhteiskoulusta (Åbo samskola). Wegelius julkaisi 1911–1913 *Vakuutus*-nimistä vakuutuskysymyksiä käsitellyttä aikakauslehteä.

Wegelius oli naimisissa Helena (Hella) Wigrenin (k. 1934)  kanssa.

## Teoksia
* *På livets landsväg* : roman.        Schildt, Helsingfors 1926

## Lähteet
* 
* Svenskt författarlexikon 1. 1900-1940 A-Ö (Projekt Runeberg)
* Ylioppilasmatrikkeli 1905-1907, s. 168
Gigge Strandvik

**Gideon Johannes (Gigge) Strandvik** (25. syyskuuta 1884 Parainen – 22. joulukuuta 1947 Loviisa) oli suomalainen opettaja ja ruotsin kielellä kirjoittanut kirjailija.

Gigge Strandvik toimi Loviisan ruotsinkielisen koulun opettajana vuodesta 1909 ja koulun rehtorina 1913–1942. Hän piti myös kirjakauppaa. Strandvik oli naimisissa Loviisan pormestarin Axel Stolpen tyttären Agda Marian kanssa ja he asuivat *Villa Stolpe* nimisessä huvilassa Loviisassa. 

## Teoksia
* *Ödets lek*.        Söderström, Helsingfors 1913
* *En oförbätterlig*.         Söderström, Helsingfors 1915
* *Syndafloden* : en novell om sorgen.      Schildt, Helsingfors 1917
* *Den minnesrika gården : rusthållet som blev stad*.     Lovisa 1943, 1949, 1954
* *Kantat vid Lovisa stads 200-års jubileumsfest den 26 juni 1945* ; tonsättare: John Rosas.       Lovisa stad, Lovisa 1945
* *Tal på Mors dag*.          Finlands svenska marthaförbunds förlag, Helsingfors 1945
* *Festdikt vid Åbolands sång- och musikförbunds sångfest i Pargas 16.VI.-46*.         Åbolands sång- och musikförbund, Åbo 1946
* *Jedvard D:son Iverus 1846-1922*; författare Gigge Strandvik, Olle Sirén ; jubileumskrift utgiven av klubben Degerby Gille.       Lovisa 1998

## Lähteet
* 
* Eddie Bruce : Eddien kuvapalsta 18.11.2008
Polso

**Polso** on Keski-Pohjanmaalla Vetelissä sijaitseva kylä, joka rajoittuu pohjoisessa Halsuan kunnanrajaan ja lännessä Pilvinevaan. Sen naapurikyliä ovat Vetelissä Sillanpää ja Halsualla Hietalahti. Polson läpi kulkee seututie 751 sekä Halsuanjärvestä lähtevä ja Perhonjokeen Siponkoskella liittyvä Halsuanjoki. Kylän pääelinkeino on maatalous. Polsosta ovat lähtöisin myös Polso- ja Polsa-suvut.

## Etäisyydet
*Vetelin kuntakeskukseen on matkaa n. 15&nbsp;km.
*Matkaa naapurikuntiin Kaustiselle noin 25, Halsualle noin 5 ja Evijärvelle matkaa on noin 25&nbsp;km.
*Maakuntakeskukseen Kokkolaan matkaa on noin 75&nbsp;km.
*Lähimmät rautatieasemat ovat Kokkolassa ja Kauhavalla, molempiin matkaa on noin 75&nbsp;kilometriä.
*Kruunupyyn lentoasemalle matkaa on n. 65&nbsp;kilometriä.

## Lähteet
*Polson kylän kotisivut
Karin Antell

**Karin Elisabeth Antell** (15. helmikuuta 1880 Viipuri – 19. helmikuuta 1948 Helsinki) oli suomalainen ruotsin kielellä kirjoittanut lastenkirjailija ja kääntäjä. Hänen isänsä oli Axel Henrik Antell.

## Teoksia
* *Hemma och borta*. Söderström, Helsingfors 1942.
* *Gamla vänner och nya*. Söderström, Helsingfors 1943.
* *Den lyckliga familjen* .Söderström, Helsingfors 1944.
* *Hos Kristina och Ann-Charlotte*. Söderström, Helsingfors 1945.

## Ruotsinnoksia
* Salome, Mary: *Moder, Helgonlegender: Berättade för barn*. Översättning från engelskan av Karin Antell.          Helsingfors 1923.

## Lähteet
*
Sancho II (Pamplona)

**Sancho II Garcés** oli Pamplonan (Navarra) kuningas isänsä Garcia I:n jälkeen ja Aragonian kreivi vuosina 970–994. Hän vannoi ystävyyttä Córdoban kalifi Al-Hakam II:lle, mutta liittoutui 981 kenraali Ghalibin kanssa Al-Mansur Ibn Abi Aamiria vastaan, joka kuitenkin löi liittolaiset. Seuraavana vuonna Leónin ylimykset nousivat kapinaan kuningastaan Ramiro III:ta vastaan. Sancho sekaantui taisteluihin yhdessä Córdoban diktaattoriksi Ghalibin kuoleman jälkeen nousseen Al-Mansur Ibn Abi Aamirin kanssa. Sancho naitti tälle tyttärensä, joka kääntyi muslimiksi ja synnytti tälle pojan Abd ar-Rahmanin, Sanjulina yleisesti tunnetun.

## Perhe
Sancho II:n vaimo Urraca Fernández oli Kastilian kreivin Fernán Gonzálezin tytär tämän ensimmäisestä avioliitosta. Heidän poikansa Garcia II hallitsi vuosina 994–1000.

## Lähteet
*

### Viitteet